CELEX: 22007D0088
Language: fi
Date: 2007-07-06 00:00:00
Title: ETA:n sekakomitean päätös N:o 88/2007, tehty 6 päivänä heinäkuuta 2007 , ETA-sopimuksen liitteen XIII (Liikenne) muuttamisesta

13.12.2007   
            
            
               FI
            
            
               Euroopan unionin virallinen lehti
            
            
               L 328/34
            
         ETA:N SEKAKOMITEAN PÄÄTÖS
   
   N:o 88/2007,
   tehty 6 päivänä heinäkuuta 2007,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 8 päivänä kesäkuuta 2007 tehdyllä ETA:n sekakomitean päätöksellä N:o 54/2007 (1).
            
         
               (2)
            
            
               Eräisiin maanteiden tavarakuljetuksiin sovellettavista yhteisistä säännöistä 12 päivänä joulukuuta 2006 annettu Euroopan parlamentin ja neuvoston direktiivi 2006/94/EY (kodifioitu toisinto) (2) olisi otettava osaksi sopimusta.
            
         
               (3)
            
            
               Direktiivillä 2006/94/EY kumotaan yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä 23 päivänä heinäkuuta 1962 annettu ensimmäinen neuvoston direktiivi (3), joka on otettu osaksi sopimusta ja joka näin ollen olisi poistettava sopimuksesta.
            
         
               (4)
            
            
               Direktiivi 2006/94/EY on kumotun säädöksen kodifioitu versio, joten kumottua säädöstä vastaavat sopimukseen tehdyt muutokset pidetään voimassa,
            
         ON PÄÄTTÄNYT SEURAAVAA:
   1 artikla
   Korvataan sopimuksen liitteessä XIII oleva 25 kohta (23 heinäkuuta 1962 annettu ensimmäinen neuvoston direktiivi) seuraavasti:
   
      ”32006 L 0094: Euroopan parlamentin ja neuvoston direktiivi 2006/94/EY, annettu 12 päivänä joulukuuta 2006, eräisiin maanteiden tavarakuljetuksiin sovellettavista yhteisistä säännöistä (kodifioitu toisinto) (EUVL L 374, 27.12.2006, s. 5).
   
   Tätä sopimusta sovellettaessa direktiivin säännöksiä koskevat seuraavat mukautukset:
   
      Direktiivin säännöksiä sovelletaan ainoastaan omaan lukuun harjoitettavaan tavaraliikenteeseen.”.
   
   2 artikla
   Direktiivin 2006/94/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 7 päivänä heinäkuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 6 päivänä heinäkuuta 2007.
      
         
            ETA:n sekakomitean puolesta
         
         
            Puheenjohtaja
         
         Stefán Haukur JÓHANNESSON
         
      
   
   
      (1)  EUVL L 266, 11.10.2007, s. 14.
   
      (2)  EUVL L 374, 27.12.2006, s. 5.
   
      (3)  EYVL  70, 6.8.1962, s. 2005/62.
   
      (4)  Valtiosäännön asettamista vaatimuksista ei ole ilmoitettu.